b'\n_START_ARTICLE_\nPekka Gr\xc3\xb6hn\n_START_PARAGRAPH_\nPekka Gr\xc3\xb6hn, oikealta nimelt\xc3\xa4\xc3\xa4n Timo-Pekka Gr\xc3\xb6hn (s. 25. tammikuuta 1963 Oulu), on suomalainen muusikko. H\xc3\xa4n taitaa useampia instrumentteja, kuten rummut ja basson, mutta h\xc3\xa4net tunnettaneen parhaiten kosketinsoittajana._NEWLINE_Pekka Gr\xc3\xb6hn aloitti b\xc3\xa4ndiuransa rumpalina jo 14-vuotiaana oululaisessa Mustang-yhtyeess\xc3\xa4, jossa h\xc3\xa4n soitti vuosina 1977-1980. T\xc3\xa4m\xc3\xa4n j\xc3\xa4lkeen h\xc3\xa4n soitti mm. yhtyeiss\xc3\xa4 Sanomaton Puolukanvarpu ja Markku Kujala Band. Sittemmin Gr\xc3\xb6hn on noussut arvostetuksi muusikoksi ja esiintynyt muun muassa Kauko R\xc3\xb6yhk\xc3\xa4n ja J. Karjalaisen yhtyeiss\xc3\xa4. Nykyisin h\xc3\xa4n soittaa mm. Wentus Blues Bandiss\xc3\xa4 ja useampien artistien keikkakokoonpanoissa tai s\xc3\xa4est\xc3\xa4j\xc3\xa4n\xc3\xa4. H\xc3\xa4n esiintyi oman Pekka Gr\xc3\xb6hn BluePiano Bandin kanssa mm. Puistobluesissa 2011.'